CELEX: 62008CA0116
Language: sk
Date: 2009-10-22 00:00:00
Title: Vec C-116/08: Rozsudok Súdneho dvora (tretia komora) z  22. októbra 2009 (návrh na začatie prejudiciálneho konania, ktorý podal Hof van Cassatie van Bëlgie — Belgicko) — C. Meerts/Proost NV (Smernica 96/34/ES — Rámcová dohoda o rodičovskej dovolenke uzavretá medzi UNICE, CEEP a ETUC — Výklad doložky 2 bodov 6 a 7 — Čiastočná rodičovská dovolenka — Výpoveď daná pracovníkovi pred uplynutím rodičovskej dovolenky bez dodržania zákonnej výpovednej lehoty — Výpočet odstupného)

5.12.2009   
            
            
               SK
            
            
               Úradný vestník Európskej únie
            
            
               C 297/8
            
         Rozsudok Súdneho dvora (tretia komora) z 22. októbra 2009 (návrh na začatie prejudiciálneho konania, ktorý podal Hof van Cassatie van Bëlgie — Belgicko) — C. Meerts/Proost NV
   (Vec C-116/08) (1)
   
   (Smernica 96/34/ES - Rámcová dohoda o rodičovskej dovolenke uzavretá medzi UNICE, CEEP a ETUC - Výklad doložky 2 bodov 6 a 7 - Čiastočná rodičovská dovolenka - Výpoveď daná pracovníkovi pred uplynutím rodičovskej dovolenky bez dodržania zákonnej výpovednej lehoty - Výpočet odstupného)
   2009/C 297/05
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van Cassatie van Bëlgie
   
      Účastníci konania pred vnútroštátnym súdom
   
   
      Žalobkyňa: C. Meerts
   
      Žalovaný: Proost NV
   
      Predmet veci
   
   Návrh na začatie prejudiciálneho konania — Hof van Cassatie van Bëlgie — Výklad doložky 2 bodov 4, 5, 6 a 7 rámcovej dohody o rodičovskej dovolenke uzavretej medzi UNICE, CEEP a ETUC obsiahnutej v prílohe smernice Rady 96/34/ES z 3. júna 1996 (Ú. v. ES L 145, s. 4; Mim. vyd. 05/002, s. 285) — Čiastočná rodičovská dovolenka — Prepustenie pracovníka pred ukončením rodičovskej dovolenky bez naliehavého dôvodu a bez dodržania zákonnej výpovednej lehoty — Výpočet odstupného
   
      Výrok rozsudku
   
   Doložka 2 body 6 a 7 rámcovej dohody o rodičovskej dovolenke, uzavretej 14. decembra 1995, ktorá je uvedená v prílohe smernice Rady 96/34/ES z 3. júna 1996 o rámcovej dohode o rodičovskej dovolenke uzavretej medzi UNICE, CEEP a ETUC, zmenenej a doplnenej smernicou Rady 97/75/ES z 15. decembra 1997, sa má vykladať v tom zmysle, že bráni tomu, aby v prípade jednostrannej výpovede pracovnej zmluvy, ktorú dal zamestnávateľ bez naliehavých dôvodov alebo bez toho, aby bola dodržaná zákonná výpovedná lehota, pracovníkovi zamestnanému na dobu neurčitú a na plný úväzok počas čerpania čiastočnej rodičovskej dovolenky, bolo odstupné, ktoré sa má vyplatiť tomuto pracovníkovi, vypočítané na základe zníženej mzdy poberanej pracovníkom v okamihu výpovede.
   
      (1)  Ú. v. EÚ C 128, 24.5.2008.